open-index/open-wikipedia-markdown huggingface dataset:
מיס תבל 1958

**מיס תבל 1958** היא תחרות מיס תבל ה-7 במספר, התחרות נערכה בלונג ביץ'.

התחרות הונחתה על ידי ביירון פאלמה, 36 מתמודדות לקחו בה חלק.

בתחרות זו זכתה נציגה קולומביה שזוהי השתתפותה הראשונה של המדינה בתחרות, בנוסף ביצעו את הופעת הבכורה שלהם בתחרות המדינות פולין וסורינאם.

מלכת היופי הישראלית מרים הדר קיבלה את התואר "הנואמת הטובה ביותר.

## תוצאות

## קישורים חיצוניים

* כתבה באתר jpress

## הערות שוליים

קטגוריה:מיס תבל
קטגוריה:1958 בארצות הברית
בוראואאותריה

[ממוזער|[אגוטי מרכז אמריקאי]]
[ממוזער|[קרנף הודי.]]
**בוראואאותריה** (שם מדעי: Boreoeutheria; מילולית: "Boreas" - האלה היוונית של רוח הצפון, "eu" - נכון/ישר, "thēríon" - חיה/בהמה. כלומר: "חיות אמיתיות צפוניות") הוא ענף של יונקי שליה ממחלקת היונקים. בתוכו ישנם 2 קבוצות גדולות: אאוארכונטוגליריים ולאורסיאתריה, מהם התפתחו רוב מיני השלייתנים וכל המינים הקיימים כיום, למעט בני קבוצת האפרותריה, מהמוצא האפרוטרופי והדלשינאים, ממוצא נאוטרופי. הדלשינאים נחשבים לקרובים יותר לקבוצה, ושתי הקבוצות שייכות לקבוצת השלייתנים Exafroplacentalia (אם כי לא כל החוקרים מסכימים על כך). החוקרים קובעים את הקרבה של המינים באמצעות ריצוף DNA וגורמי רטרוטרנספוזון דומים בבני הקבוצה.

בני הקבוצה התפתחו כבר בתחילת הפלאוקן לפני 65 מיליון שנה וכמה מהחוקרים סוברים שהם עוד יותר קדומים, כך שהם חיו כבר בקרטיקון ושרדו את ההכחדה הגדולה בסופו. קבוצה זו היא על כן אחת מהעתיקות ביותר מבין היונקים והיא התפתחה למגוון של צורות חיים מיונקים ימיים ענקיים, עד עטלפים מעופפים וחדפיים קטנים. גם הפרימטים ובכללם האדם שייכים לקבוצה זו.

## מיון
*קבוצה **בוראואאותריה** (Boreoeutheria)
** על-סדרה: אאוארכונטוגליריים (Euarchontoglires)
*** סדרה: Anagaloidea- נכחדה
*** סדרה: Arctostylopida - נכחדה
*** סדרה: חדפי עצים (Scandentia)
*** סדרה: פרימטים (Primates)
*** סדרה: גלשנאים (Dermoptera)
*** סדרה: מכרסמים (Rodentia)
*** סדרה: ארנבאים (Lagomorpha)
*** סדרה: פלסיאדפאים (Plesiadapiformes) - נכחדה
** על-סדרה: לאוראסייתריה (Laurasiatheria)
*** סדרה: אוכלי חרקים (Soricomorpha)
*** סדרה: עטלפים (Chiroptera)
*** סדרה: קונדילרסים (Condylarthra) - נכחדה
*** סדרה: דינוצרטים (Dinocerata) - נכחדה
*** סדרה: מזוניכידים (Mesonychia) - נכחדה
*** סדרה: מפריטי פרסה (Perissodactyla)
*** סדרה: מכפילי פרסה (Artiodactyla)
*** סדרה: לווייתנאים (Cetacea)
*** סדרה: טורפים (Carnivora)
*** סדרה: פנגולינאים (Pholidota)

**תרשים קבוצה אפשרי**:

## קישורים חיצוניים

קטגוריה:בעלי שליה
ויקטור קזאנצב

**ויקטור קזאנצב** (ברוסית: **Виктор Германович Казанцев**; פברואר 1946 – 14 בספטמבר 2021) היה מפקד בכיר של הצבא הרוסי במהלך מלחמת צ'צ'ניה השנייה.

## ביוגרפיה
ויקטור קזאנצב נולד בכפר קוחנובו בבלארוס הסובייטית. בשנת 1963 הוא סיים פנימייה צבאית וגויס לצבא של ברית המועצות. לאחר סיום בית ספר לקצינים הוא שירת בתפקידי פיקוד שונים. בשנים 1987–1991 הוא היה סגן מפקד ארמייה.

בשנים 1991–1996 ויקטור קזאנצב שירת במזרח הרחוק הרוסי. בשנת 1996 הוא הועבר לאזור הקווקז ובשנים 1997–2000 היה מפקד הכוחות באזור צפון קווקז. הוא היה מפקד הכוחות הרוסים במהלך הפלישה לדגסטאן. בספטמבר 1999 הוא היה אחראי על תכנון ואישור מבצע במהלכו יחידה של ספצנאז ספגה אבדות כבדות כתוצאה מחוסר תאום עם חיל האוויר הרוסי. בנושא זה נפתחה חקירה שבאוקטובר 2000 נסגרה ללא קביעת אחראים על הנושא.

בפברואר 2000 ויקטור קזאנצב קודם לדרגת גנרל ארמייה. במאי 2000 ויקטור קזאנצב עזב את השרות הצבאי ומונה לנציג נשיא רוסיה במחוז הפדרלי הדרומי. הוא סיים את הכהונה בשנת 2004 והוחלף על ידי ולדימיר יאקובלב.

משנת 2004 ועד למותו הוא התגורר בקרסנודר ועסק בפעילות עסקית פרטית.

## קישורים חיצוניים

* קורות חיים 

קטגוריה:גנרלים סובייטים
קטגוריה:אישים בעימות הרוסי-צ'צ'ני
קטגוריה:מעוטרי גיבור הפדרציה הרוסית
קטגוריה:גנרלי ארמייה (הפדרציה הרוסית)
קטגוריה:מעוטרי הכוכב האדום
קטגוריה:מלחמת אפגניסטן (ברית המועצות): אישים
קטגוריה:בוגרי האקדמיה הצבאית של המטה הכללי
קטגוריה:רוסים שנולדו ב-1946
קטגוריה:רוסים שנפטרו ב-2021
אטלנטוגנטה

**אטלנטוגנטה** (שם מדעי: Atlantogenata) הוא ענף של יונקי שליה ממחלקת היונקים, הכוללת כיום שתי קבוצות עיקריות: האפרותריה הכוללת את הפילים ויונקים נוספים ממוצא אפרוטרופי והדלשינאים, הכוללת את העצלנאים, דובי הנמלים ויונקים נוספים ממוצא נאוטרופי. 

קבוצוה זו החלה להתפתח בתקופת הפלאוקן שבתחילת הקנוזואיקון ונפרדה משאר השלייתנים המשתייכים לקבוצה בוראואאותריה. לא כל החוקרים מסכימים על קיומה של קבוצה זו, אך היא נתמכת במספר ראיות גנטיות, של ריצוף טרנספוזונים ב-DNA ואולי היא מונופילטית. חוקרים אחרים רואים בקבוצת האפרותריה קבוצה הקרובה יותר לבוראואאותריה (הקבוצה Epitheria), בעוד אחרים סוברים שדווקא הדלשינאים קרובים יותר לבוראואאותריה (הקבוצה Exafroplacentalia).

## מיון
*קבוצה: **אטלנטוגנטה** (Atlantogenata)
** על-סדרה: דלשינאים (Xenarthra)
*** סדרה: פילוסאים (Pilosa)
*** סדרה: ארמדילאים (Cingulata)
** על-סדרה: אפרותריה (Afrotheria)
*** סדרה: שנבובאים (Tubulidentata)
*** סדרה: טנרקאים (Afrosoricida)
*** סדרה: חדפי פיל (Macroscelidea)
*** סדרה: פילאים (Proboscidea)
*** סדרה: שפנאים (Hyracoidea)
*** סדרה: תחשאים (Sirenia)
*** סדרה: אמבריתופודיים (Embrithopoda) - נכחדה
*** סדרה: דסמוסטיליים (Desmostylia) - נכחדה

**תרשים קבוצה אפשרי**:

## קישורים חיצוניים

קטגוריה:בעלי שליה
אאותריה

**אאותריה** (שם מדעי: Eutheria) היא קבוצה גדולה ממחלקת היונקים הכוללים כיום רק את השלייניים. משמעות שמם מיוונית הוא: "חיות ישרות" או "חיות אמיתיות", עקב המכלול הרב שלהם ביונקים כיום. הם קרובים לקבוצת המטאתריה, ממנה התפתחו יונקי הכיס מתוך הקבוצה תריה והופרדו ממנה החל מסוף היורה או מתחילת הקרטיקון לפני 161 מיליון שנה או 125 מיליון שנה. הראשון מבני הקבוצה היה ככל הנראה הסוג ג'ורמאיה (Juramaia) מסין. הם נפוצו לאורך כל היבשות והם היונקים היחידים החיים באירופה, אפריקה ומרבית אסיה. באמריקה הצפונית הם חיים לצד המין אופוסום וירג'יניה.

בני קבוצה זו הם בעלי מספר תכונות מאפיינות כדוגמת חוסר העצם האפיפובית  ליד האגן (מה שאפשר לנקבות להרחיב את בטנם בהריון), מבנה הקרסוליים, מבנה הלסתות ובעיקר הרחם והשלייה שפיתחו הנקבות כדי להכיל את העובר בבטנם עד שהוא מוכן לצאת לעולם. דבר זה עוזר ליונקים אלה להרות לזמן ארוך יותר וכך למנוע מצאצאם להיטרף או להיפגע בדרך אחרת כאשר הוא עדין ביותר. עם זאת הדבר גורם לקשיים עבור הנקבות היולדות.

מינים אלה שרדו החל מהתפתחותם לאורך הקרטיקון ועד הכחדת הקרטיקון ועד הפלאוגן והאאוקן. לאחר מכן החלו להיעלם כשקבוצה אחת הצליחה לשרוד עד היום - השלייניים.

## מיון טקסונומי
*סוג ללא מקור Acristatherium - נכחד
*סוג Bobolestes - נכחד
*סוג Montanalestes - נכחד
*סוג Murtoilestes - נכחד
*סוג Prokennalestes? - נכחד
*סוג Protungulatum - נכחד
*סוג Deltatherium - נכחד
*סוג Endotherium - נכחד
*סוג יורמאיה (Juramaia) - נכחד
*משפחה Adapisoriculidae - נכחדה
*משפחה Zalambdalestidae - נכחדה. בה הזלמבדלסטס
*משפחה Zhelestidae - נכחדה
*משפחה Didymoconidae - נכחדה
*סדרה לפטידקטידה (Leptictida) - נכחדה. בה הלפטיקטידיום
*סדרה Asioryctitheria - נכחדה
*סדרה כימולסטיים (Cimolesta) - נכחדה
*אינפרא-מחלקה שיליניים (Placentalia)
**קבוצה: אטלנטוגנטה (Atlantogenata)
*** על-סדרה: דלשינאים (Xenarthra): שיליניים ממוצא נאוטרופי
*** על-סדרה: אפרותריה (Afrotheria): שיליניים ממוצא אפרוטרופי
**קבוצה: בוראואאותריה (Boreoeutheria)
*** על-סדרה: אאוארכונטוגליריים (Euarchontoglires)
*** על-סדרה: לאוראסייתריה (Laurasiatheria): שיליניים ממוצא לאוראסייתי

## גלריה

קובץ:Juramaia NT.jpg|ג'ורמאיה (Juramaia)
קובץ:Leptictidium auderiense skeleton.JPG|מאובן לפטיקטידיום
קובץ:Titanoides primaevus.jpg|טיטאנואידס
קובץ:Underwater photography of fish and manatee.jpg|תחש נהרות קריבי
קובץ:ARMADILLO, NINE-BANDED (dasypus novemcinctus) (2-20-08) anzalduas, tx -1 copy (2325274746).jpg|ארמדיל טאטו
קובץ:20141101 Wild konijn (Oryctolagus cuniculus) Strandweg Nes Ameland Fr NL.jpg|ארנבון מצוי
קובץ:Chimpanzee3.jpg|שימפנזה מצוי
קובץ:Cheetah, Serengeti (16867081780).jpg|ברדלס
קובץ:Reinbukken på frisk grønt beite. - panoramio cropped.jpg|אייל צפון
קובץ:Two Orcinus orca.jpg|קטלן


## קישורים חיצוניים

*
קטגוריה:טקסונים שתוארו בידי תומאס הנרי האקסלי
קטגוריה:בעלי חיים שתוארו ב-1880
קטגוריה:ענפי בעלי חיים
אצטדיון רנצו ברברה

**אצטדיון קומונאלה רנצו ברברה** (באיטלקית: **Stadio Comunale Renzo Barbera**) הוא אצטדיון הממוקם בפלרמו, באי סיציליה שבאיטליה.
האצטדיון הוא האצטדיון הביתי של קבוצת הכדורגל של פלרמו.

## היסטוריה
החל כבר מפתיחתו ב-1932, הייתה זו פלרמו שפתחה את האצטדיון, וזאת בתקופת השלטון הפשיסטי באיטליה, ושמו היה "אצטדיון ליטוריו". משחק הבכורה שהתקיים ב-24 בינואר 1932 הסתיים בניצחון 1–5 של פלרמו על אטאלנטה. בשנת 1936 שונה שם האצטדיון ל״אצטדיון מישל מארון" - על שם גיבור פשיסטי שנהרג במלחמת האזרחים בספרד. לאחר מלחמת העולם השנייה שונה שם האצטדיון ל"אצטדיון לה פבוריטה" על שם שכונת "Favorita" שם האצטדיון נמצא, וב-1948 הוסר מסלול הריצה מסביב לאצטדיון, ונבנו יציעים מאחורי השערים. ב-1984 הוספה קומה נוספת מעל יציעי האצטדיון שהגדילה את תכולת האצטדיון לכ-50,000 מקומות. האצטדיון שופץ עוד פעם ב-1989 לקראת מונדיאל 1990 שנערך באיטליה, ותכולת האצטדיון ירדה ל-37,619 מקומות בלבד. האצטדיון אירח 3 משחקים בשלב הבתים של המונדיאל. ב-2002 שונה שם האצטדיון שוב לשמו הנוכחי "אצטדיון רנצו ברברה" על שם יו"ר מועדון פלרמו, רנצו ברברה, בשנות ה-70.

האצטדיון מחובר למרכז העיר פלרמו ולתחנת הרכבת המרכזית באמצעות קווי אוטובוס מיוחדים לאצטדיון. האצטדיון בין היתר מארח גם הופעות ואירועים עירוניים של העיר פלרמו. באצטדיון התארחו: אריתה פרנקלין, בלאק סבאת', דוראן דוראן, פרנק סינטרה ועוד אומנים איטלקים מפורסמים רבים.

## קישורים חיצוניים

* 
* מדריך האצטדיון, באתר StadiumGuide

רנצו ברברה
רנצו ברברה
רנצו ברברה
קטגוריה:פלרמו (כדורגל)
קטגוריה:פלרמו: ספורט
תריה

**תריה** (שם מדעי: theria; פירוש השם הוא: "חיות/בהמות") היא תת-מחלקה גדולה ממחלקת היונקים הכוללת את כמעט כל היונקים, למעט בני הקבוצה קדם-יונקים. מיני קבוצה זו משתייכים לשתי קבוצות נפרדות: מטאתריה ממנה התפתחו הכיסאים האמיתיים ויונקים דומים ואאותריה, ממנה התפתחו יונקי השליה ויונקים דומים.

בני קבוצה זו אינם מטילים ביצים אלא מגדלים עובר בבטנם, אשר יוצא לאוויר העולם לאחר התפתחות ברחם או במבנה דמוי רחם. אצל יונקי הכיס העובר מגיח בקטנותו לעבר כיס בקצה הבטן של אמו ושם ממשיך להתפתח. אצל יונקי השליה כל התהליך קורה בתוך בטן האם עד ללידה של צאצא מפותח. כל המינים מניקים את צאצאיהם בחלב אם.

מאפיינים נוספים הם מבנה שיניהם המורכב ביחס לשאר היונקים וכן מבנה אוזניים מפותחות ובולטות. גופם מכוסה שיער או פרווה והם בעלי דם חם.

## מיון טקסונומי
*קבוצה מטאתריה (Metatheria)
**סדרה Deltatheroida - נכחדה
**קבוצה Marsupialiformes
***סדרה ספרסודונטה (Sparassodonta) - נכחדה
***סדרה Asiadelphia
***קבוצה Archimetatheria
***סדרה Polydolopimorphia
***אינפרא-מחלקה יונקי כיס (Marsupialia)
****על-סדרה חיות כיס אמריקניות (Ameridelphia)
****על-סדרה חיות כיס אוסטרליות (Australidelphia)
*קבוצה אאותריה (Eutheria)
**סדרה לפטידקטידה (Leptictida) - נכחדה. בה הלפטיקטידיום
**סדרה Asioryctitheria - נכחדה
**סדרה כימולסטיים (Cimolesta) - נכחדה
**אינפרא-מחלקה שיליניים (Placentalia)
***קבוצה: אטלנטוגנטה (Atlantogenata)
**** על-סדרה: דלשינאים (Xenarthra): שיליניים ממוצא נאוטרופי
**** על-סדרה: אפרותריה (Afrotheria): שיליניים ממוצא אפרוטרופי
***קבוצה: בוראואאותריה (Boreoeutheria)
**** על-סדרה: אאוארכונטוגליריים (Euarchontoglires)
**** על-סדרה: לאוראסייתריה (Laurasiatheria): שיליניים ממוצא לאוראסייתי

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1897
קטגוריה:תת-מחלקות בעלי חיים
טיסה מעל החלום

**טיסה מעל החלום** (ברוסית: **«Полёт над мечтой»**) הוא סרט תיעודי רוסי בהפקת ערוץ הטלוויזיה Match TV, המגולל את סיפורו של מועדון הכדורגל זניט סנקט פטרבורג, מהקמתו והזכייה בתואר הגביע הסובייטי בכדורגל בעונת 1944 ועד להפיכתו למועדון הפופולרי ביותר ברוסיה אחרי שהמועדון זכה לראשונה באליפות רוסיה בעונת 2007 וזכייה בגביע אופ"א בעונת 2008 וב בעונת 2008. לסרט התראיינו אלכסנדר קרז'אקוב, אלכסיי מילר, ולדיסלב רדימוב, קונסטנטין זיריאנוב, דיק אדבוקאט, אלכסנדר דיוקוב, לוצ'יאנו ספאלטי, מירצ'ה לוצ'סקו, גנאדי אורלוב ואחרים.

צילומי הסרט נערכו בשנת 2016 במהלך עונת 2016/2017 בליגת העל הרוסית בכדורגל.

## עלילה

מועדון הכדורגל זניט הוקם כמועדון כדורגל בחסות התעשייה האווירית וייצג את העיר לנינגרד שנים רבות, אך ללא הצלחה יתרה כשבתקופת ברית המועצות המועדון זכה בגביע הסובייטי בשנת 1944 ובאליפות ברית המועצות בשנת 1984.

לאחר התפרקות ברית המועצות המועדון ירד לליגת המשנה ולאורך כל שנות ה-90 של המאה ה-20 היה לאחד ממועדוני הכדורגל העניים ברוסיה. בשנת 2003 מונה ולאסטימיל פטרז'לה הצ'כי למאמן והיה למאמן הזר הראשון בתולדות הקבוצה, זניט התחזקה וניצחה בקביעות את מועדוני הכדורגל ממוסקבה אך התקשתה לשוב לקדמת הבמה בכדורגל הרוסי. בשנת 2005 ולדימיר ביסטרוב ששיחק במדי זניט מאז שנת 2000 חתם במפתיע בספרטק מוסקבה, היריבה השנואה של זניט ובדצמבר 2005 תאגיד גזפרום בהנהלתו של אלכסיי מילר רוכשת את כל מניות המועדון והופכת לבעלים החדש. למנכ"ל המועדון מונה סרגיי פורסנקו שהציב בפני הקבוצה את היעדים הבאים: זכייה בשלושה תארים אירופיים.

אך לפני כן היה על הקבוצה לעבור את המשוכה של זכייה באליפות לאומית וכך לאחר שדיק אדבוקאט הוחתם כמאמן זניט, הוא שינה את הקבוצה מקצה אל קצה ובדצמבר 2007 הוביל אותה לראשונה לזכייה באליפות רוסיה. החלום נמשך עם ההעפלה לשמינית גמר גביע אופ"א בעונת 2008 ומשם כבר היה קשה לעצור את הקבוצה השאפתנית שעשתה את כל הדרך אל גמר גביע אופ"א 2008 ולאחר מכן גם זכתה בסופרקאפ האירופי באוגוסט 2008 כשגברה על מנצ'סטר יונייטד, בזכות הכוכב החדש דני.

זניט התחזקה ובעונת 2012 אף העפילה לשמינית גמר ליגת האלופות, על הקווים עמד לוצ'יאנו ספאלטי שהוביל את הקבוצה לזכייה באליפות שנתיים רצופות, לאחר מכן הגיעו מאמנים מעוטרים כמו אנדרה וילאש בואש ומירצ'ה לוצ'סקו והקבוצה הקימה את אחת מאקדמיות הכדורגל הטובות באירופה והפכה עד מהרה לקבוצה הפופולרית ביותר ברוסיה עם 15 מיליון אוהדים בכל המדינה.

## ראו גם
*קרסנודאר: ממשחק למשחק
*זניט-2008. שיר הניצחון

## קישורים חיצוניים

* "טיסה מעל החלום" באתר NTV
* "טיסה מעל החלום" בפורטל matchtv.ru
* "טיסה מעל החלום" באתר זניט סנקט פטרבורג, שפורסם בשם "זניט: היסטוריה נוכחית"
קטגוריה:סרטים תיעודיים רוסיים
קטגוריה:סרטי כדורגל רוסיים
קטגוריה:זניט סנקט פטרבורג (כדורגל)
קטגוריה:סרטי טלוויזיה רוסיים
קטגוריה:NTV: תוכניות וסדרות
קטגוריה:ערוץ Match TV
אקרופיסטר

**אקרופיסטר** (שם מדעי: *Acrophyseter*) הוא סוג של לווייתן שיניים גדול נכחד מקבוצת דמויי ראשתן. הוא חי בתקופת המיוקן, כ-13.633–5.33 מיליון שנה מזמננו.

מאובניו של לווייתן טורף זה התגלו לחופי פרו סמוך לגבעות החול ליד ארקיפה ואיקה והוא תואר למדע בשנת 2008. הוא ידוע משרידי גולגולת ולסת רחבה בעלת מרבית השיניים בתוכה. משמעות שמו הוא: "ראשתן חד", בהתייחס לשמו של הראשתן, *Physeter*. הסוג כלל שני מינים: A. deinodon שתואר ב-2008 ו-A. robustus שתואר ב-2016.

לווייתן זה היה טורף-על קטלני דומה לקטלן מודרני, אשר חי לצד לווייתני דומים כמו הבריגמופיסטר, לווייתן מלווילי וזיגופיסטר. על פי ממדי הגולגולת אורך הלווייתן הגיע ל-3.9 עד 4.3 מטרים, כך שהוא היה קטן יחסית לבני קבוצתו. מבנה שיניו יועד לחיתוך בשר, בשונה ממרבית הלווייתנים בימינו ששיניהם חרוטיות ועוזרות לתפוס דגים. ייתכן שהוא קיבל את מבנה הלסתות המיוחד מאבות דמויי בסילוזאורוס, שמבנה שיניו היה דומה. הוא היה בעל חוטם נמוך יחסית ובעל איבר תהודה גדול, אשר דמה לאיבר של דולפין שבלט מקדמת המצח.

הוא היה כנראה הטורף העיקרי לאורך חופי אמריקה הדרומית, בין השאר לווייתני מזיפות כמו Piscobalaena ו-Piscolithax, לווייתני מקור, מיני דולפינים כמו Brachydelphis ו-Atocetus, התנין Piscogavialis, כלבי ים כמו Acrophoca, מיני פינגווין החגורה והעצלן הימי תאלסוקנוס. כמו כן ייתכן שהוא טרף כרישים אך היה עליו להתמודד עם גדול הכרישים מעולם - המגלודון.

## קישורים חיצוניים

קטגוריה:דמויי ראשתן
קטגוריה:לווייתנים שחיו במיוקן
קטגוריה:מאובני טקסונים שתוארו ב-2008
קטגוריה:יונקים שחיו במיוקן באמריקה הדרומית
קטגוריה:פרו: מאובנים
The Truth About Love Tour: Live from Melbourne

**The Truth About Love Tour: Live from Melbourne** הוא אלבום ההופעה הרביעי של הזמרת פינק, שיצא לאור ב-15 בנובמבר 2013, בפורמט DVD ופורמט בלו-ריי על ידי תקליטי RCA.

אלבום הווידאו מכיל הופעות של פינק אשר צולמו במהלך סיבוב ההופעות "The Truth About Love Tour", שהתקיים במלבורן, אוסטרליה.

## רקע
טריילר של ה-DVD יצא לאור בערוץ היוטיוב הרשמי של פינק חודש לפניי יציאת האלבום.

## הצלחה מסחרית
אלבום הווידאו היה לדי וי די הנמכר ביותר באותה השנה בה יצא באוסטרליה, כאשר הגיע למעמד של 16 פלטינות עם מכירות של למעלה מ-240 אלף עותקים במדינה.

## היסטורית יציאות לאור

## קישורים חיצוניים

## הערות שוליים

קטגוריה:אלבומי וידאו מ-2013
קטגוריה:אלבומי וידאו של פינק
קטגוריה:אלבומי וידאו באנגלית
אוסטרלוספנידה

[ממוזער|[קיפודן נמלים אוסטרלי.]]
**אוסטרלוספנידה** (שם מדעי: Australosphenida) היא אינפרא-מחלקה של יונקים הכוללים כיום רק סדרה אחת - יונקי הביב. מינים אלה הם הפרימיטיביים ביותר מבין היונקים והם חיים אך ורק באוסטרליה, גינאה החדשה והאיים סביבה. בעבר נמצאו מאובנים של מינים אלה במדגסקר ובארגנטינה.

הם שונים מכל יונק אחר בכך שהם מטילי ביצים, בעלי פתח ביב ובעלי עצמות גפיים כמו של זוחלים. עם זאת הם בעלי שיער קשה ומיניקים את ולדותיהם בחלב.

## מיון
*על-סדרה **אוסטרלוספנידה** (Australosphenida)
**סוג Tendagurutherium? - נכחד
**סוג Vincelestes? - נכחד
**משפחה Ausktribosphenidae - נכחדה
**משפחה Henosferidae - נכחדה
**משפחה Kollikodontidae - נכחדה
**סדרה יונקי הביב (Monotremata)
***משפחה Steropodontidae - נכחדה
***תת-סדרה Platypoda
****משפחה ברווזניים (Ornithorhynchidae)
*****סוג ומין יחיד ברווזן (*Ornithorhynchus anatinus*)
***תת-סדרה Tachyglossa
****משפחה קיפודניים (Tachyglossidae)
*****סוג ומין יחיד קיפודן נמלים אוסטרלי (*Tachyglossus aculeatus*)
*****סוג קיפודן חרטומני (*Zaglossus*)
## קישורים חיצוניים

קטגוריה:בעלי חיים שתוארו ב-2001
קטגוריה:טקסונים שתוארו בידי זופיה קיילן-ג'בורוסקה
קטגוריה:קדם-יונקים
Mother of Mine

"**Mother of Mine**" (בעברית: "**אמא שלי**") הוא שיר מאת ביל פרקינסון, שפורסם על ידי הזמר הילד ניל ריד. ריד שר את השיר בתוכנית כישרונות בשם "Opportunity Knocks", וזכה בתחרות שנערכה ב-13 בדצמבר 1971.

צד ב' של התקליטון שיצא בהפצה בינלאומית היה השיר "If I Could Write a Song", שאף הוא נכלל באלבום.

השיר זכה להצלחה מיידית בקרב הקהל הבריטי, וזמן קצר אחר הזכייה יצא בהפצה מסחרית בחברת התקליטים דקה רקורדס. הוא הגיע למקום השני במצעד הסינגלים הבריטי, בעיקר אחר שהשיר בוצע בתוכנית הטלוויזיה "Top of the Pops".

התקליט של "Mother of Mine" נמכר ביותר מ-250,000 עותקים בממלכה המאוחדת, ויותר מ-2.5 מיליון עותקים ברחבי העולם. ביפן לבדה נמכר התקליט ביותר מ-400,000 עותקים.

השיר נכלל באלבום של ניל ריד, שנשא את שמו. האלבום הגיע למקום הראשון במצעד האלבומים הבריטי, ובכך היה ריד הזמר הצעיר ביותר שהגיע לראש מצעד האלבומים, בגיל 12 ותשעה חודשים.

שלושה חודשים אחר כך הוציא ניל סינגל בשם "That's What I Want To Be", אבל השיר הגיע רק למקום ה-45 במצעד. הפופולריות של ניל דעכה עד מהרה, והוא המשיך להופיע במועדנים בצפון אנגליה.

שנתיים אחרי הזכייה של ניל בתחרות Opportunity Knocks, התחלף קולו והוא ויתר על קריירה מקצועית בזמרה.

## מצעדים

## גרסאות כיסוי
* ב-1972, בעקבות ההצלחה של השיר, הקליט זמר צעיר אחר, ג'ימי אוסמונד, את השיר כבי-סייד ללהיטו "Long Haired Lover from Liverpool". השיר נכלל באלבום "Killer Joe" משנת 1972.
* עוד ב-1972 הקליטו פול מוריה ותזמורתו ביצוע אינסטרומנטלי של השיר, שהופיע באלבום "Summer Memories - The Superb Sounds of The Paul Mauriat Orchestra".
* ב-2009 הקליטה הזמרת הניו זילנדית היילי וסטנרה גרסת כיסוי של השיר לאלבום "Hayley Sings Japanese Songs 2".
* השיר הוקלט בשפות נוספות, שהבולטת ביניהן היא צרפתית. הזמר הקנדי רנה סימרד הקליט את השיר בשם "Maman chérie".

## קישורים חיצוניים

* 

## הערות שוליים

קטגוריה:שירים באנגלית
גאוגרפיה ישובית

**גאוגרפיה ישובית** הוא ענף של גאוגרפיה אנושית החוקר את צורת היישוב האנושית. על פי הצהרת האומות המאוחדות שנעה בוונקובר בנושא "התנחלויות אנושיות" (1976) - "יישובים אנושיים פירושם מכלול הקהילה האנושית - בין עיר, עיירה או כפר - עם כל המרכיבים החברתיים, החומריים, הארגוניים, הרוחניים והתרבותיים המקיימים אותה ".
באופן מסורתי היא שייכת לתת-תחום של "גאוגרפיה תרבותית" ומחולקת לגאוגרפיה של יישובים עירוניים (ערים ועיירות) וישובים כפריים. בכך רואים יישובים בעיקר כאלמנטים מהנוף התרבותי שהתפתח עם הזמן. מלבד אוסטרליה, אירופה ו-הודו, המונח משמש לעיתים רחוקות בשפה האנגלית ודי נפוץ בשפות אחרות. אחד הספרים האחרונים באנגלית על גאוגרפיה של ההתיישבות ראה אור על ידי הוצאת אוניברסיטת קיימברידג' בשנות ה-90.

בגלל השינויים הנעשים בעולם והפיתוח המהיר של הערים והתרחבותן על חשבון יישובים קטנים יותר, נוצר טשטוש בין גאוגרפיה עירונית לבין גאוגרפיה ישובי, במיוחד במדינות מתועשות ובמדינות שיש בהן פיתוח מואץ בשנים האחרונות. נקודת מבט זו נמצאת גם באסטרטגיות תכנון רבות כמו תכנון "היישוב המאוחד" מכאן שתחום זה של גאוגרפיה הרואה ביישובים העירוניים והיישובים הכפריים רצף אחיד מקבל מחדש את החשיבות שאבדה במהלך המאה ה-20.

## הגדרה
ישנן שפות בהם נקרא תחום זה בשם: **גאוגרפיה כפרית** כדי להבדיל בינו לבין: **גאוגרפיה עירונית**.

## קישורים חיצוניים
*  "גאוגרפיה ישובית", מאמר באתר "אימגו מגזין מאמרים"

קטגוריה:תחומים בגאוגרפיה
קטגוריה:גאוגרפיה אנושית
קרוטי 1918

**קרוטי 1918** (באוקראינית: **«Крути 1918»**; שווק במדינות המערב בשם "חורף האמיצים") הוא סרט מלחמה אוקראיני משנת 2019, המגולל את הקרב שניהלו כוחות אוקראיניים על העיר קרוטי, במהלך מלחמת האזרחים ברוסיה. הסרט זכה לתקצוב ממשלתי נרחב ולתמיכת הסוכנות הממלכתית האוקראינית לקולנוע.

הסרט הופק בסיוע ממשלת אוקראינה בתקציב של 52 מיליון הריבניה
 אך לא זכה להצלחה קופתית משהרוויח 7.3 מיליון הריבניה בלבד.
## רקע
ראשית המאה העשרים הייתה תקופה קשה מאוד עבור האוקראינים. אבל אז הם עדיין הצליחו להשיג את עצמאותם וכל משימתם אז הייתה להגן על העצמאות השברירה הזו בתקופת מלחמת האזרחים ברוסיה. לשם כך, רבים היו מוכנים להקריב קרבנות ולהתייצב למען עצמאות הרפובליקה. בשנת 1918 התרחש אחד האירועים הקשים ביותר - קרב קרוטי, ליד קייב. כמה מאות סטודנטים מקומיים, החליטו להגן על ארצם מפני 4,000 חיילים חמושים היטב של הצבא האדום. קרב קרוטי התפרסם בהיסטוריה האוקראינית בתור אחד הקרבות הקשים בתקופת מלחמת האזרחים ברוסיה.

## תקציר עלילת הסרט
הרפובליקה העממית של אוקראינה, חורף 1918. שני אחים אנדריי ואולכסיי סביצקי מתאהבים בסופיה היפה אך הרפובליקה האוקראינית הטרייה זקוקה ללוחמים בעקבות הגעתו של הצבא הבולשביקי עם כ-4,000 איש, בפיקודו של הגנרל מוראביוב, המתקדם לעבר קייב, במטרה לכבוש את העיר. אנדריי ואולכסיי מגויסים אל היחידה האוקראינית הקטנה שאחראית להגן על העיר קרוטי ומונה 400 חיילים - מתוכם 300 סטודנטים המתבצרים בתחנת הרכבת קרוטי. העימות בין הכוחות הופך לקרב עקוב מדם כאשר החיילים הצעירים נאלצים להקריב את עצמם במאבק נגד הצבא האדום.

## שחקנים ודמויות

## קישורים חיצוניים

* "קרוטי 1918" באתר B&H
* "קרוטי 1918" בפורטל הקולנוע האוקראיני kino-teatr.ua

## הערות שוליים

קטגוריה:סרטי 2019
קטגוריה:סרטי דרמה
קטגוריה:סרטי מלחמת האזרחים הרוסית
קטגוריה:סרטי פעולה
קטגוריה:סרטים אוקראיניים
Rebel Heart Tour (אלבום)

***Rebel Heart Tour*** הוא אלבום ההופעה החמישי של הזמרת-יוצרת האמריקאית מדונה. אלבום ההופעה יצא לאור ב-15 בספטמבר 2017, בהוצאת חברות התקליטים איגל רוק אנטרטיינמנט ואיגל רקורדס בשלושה פורמטים: DVD, אודיו ובלו-ריי.

אלבום ההופעה הגיע למקום הראשון במצעד האלבומים המקסיקני.

## רקע
בספטמבר 2016, אמרה מדונה כי היא סיימה לצפות ב-DVD של סיבוב ההופעות ושהוא צפוי לצאת בחודשים הקרובים. לאחר מכן, פורסם כי ב-9 בדצמבר 2016, כי הצילום של המופע ישודר בערוץ שואו-טיים האמריקאי בשם, *Madonna: Rebel Heart Tour*, כאשר במהלך התוכנית יוצגו קטעי מאחורי הקלעים של המופעים באוסטרליה.

אלבום ההופעה מכיל תקליטור בונוס ובו הופעתה של מדונה באוסטרליה במסגרת מיני סיבוב ההופעות "". מיני סיבוב הופעות מיוחד שנערך עבור מעריציה האוסטרליים כביכול, כפיצוי על כך שלא הופיעה במדינה במשך למעלה מעשרים ושלוש שנים.

## ביקורת והצלחה
אלבום ההופעה קיבל ביקורות חיוביות מהמבקרים על השירה, הריקודים והפקת המופע עצמו. אלבום ההופעה הגיע למקום הראשון ברוב המדינות בהם דורג במצעדי DVD ואלבומי וידאו ועשירייה הפותחת במספר מדינות נוספות.

במהלך טקס פרסי דיסק הזהב של יפן, זכה אלבום ההופעה בקטגוריית "הסרטון המוזיקלי הטוב ביותר עבור אמן מערבי".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי וידאו מ-2017
קטגוריה:אלבומי הופעה של מדונה
קטגוריה:אלבומי וידאו של מדונה
קטגוריה:אלבומי הופעה באנגלית
קטגוריה:אלבומי וידאו באנגלית
מה אתה רוצה ממני

**מה אתה רוצה ממני** הוא סינגל של הזמר-יוצר הישראלי חנן בן ארי, השיר יצא לאור ב-10 בדצמבר 2017, כסינגל מתוך אלבומו השני של בן ארי "לא לבד", על ידי חברת התקליטים יוניסל.

## רקע וכתיבה
השיר נכתב והולחן על ידי חנן בן ארי והופק על ידי אייל מזיג, השיר בסגנון בלדה.

בשיר שואל את האל, מה מטרת בריאתו ולמה הוא חי, בשיר מבטא את כמיהתו שהאל יהיה יותר קרוב אליו.

בשנת 2020, המתמודד הצעיר אור עמרמי ברוקמן ביצע את השיר באודישן לתוכנית הכוכב הבא לאירוויזיון 2020 וגרף את המספר הגבוה ביותר של הצבעות בכל עונות התוכנית עד לאותו שלב. בעקבות ההצלחה, הזמר חנן בן ארי בעצמו הקליט ברכה לעמרמי ברוקמן ועודד אותו בתחרות.

ולארי חמאתי ביצעה בתוכנית הריאליטי הכוכב הבא את השיר בערבית.

## וידאו קליפ
הווידאו קליפ המלא שיצא עבור השיר, בוים על ידי אור ברנע, והועלה לערוץ היוטיוב של חנן בן ארי ב-10 בדצמבר 2017, בקליפ ניתן לראות את בן ארי מסתכל למצלמה, תוך כדי שהוא שר את מילות השיר.

נכון לאפריל 2025, מונה הצפיות של הקליפ עומד על כ-9.6 מיליון.

## מיקומי שיא

## ביקורת
חנן בן ארי הוא זמר דתי, בשיר זה הוא לכאורה מטיח ביקורת כלפי האל, בשל כך רבים הסתייגו משיר זה, בעיקר בשל הבוטות של הדברים, הרב שמואל אריאל הראה שיש פסוקים כאלה בתנ"ך, אך ביקר את בן ארי שלא היה צריך לעשות מביקורת שיר פופולרי, בתגובה לביקורת העלה בן ארי סרטון בפייסבוק בו השיב לטענות. לדבריו .

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
הר ריסר-לארסן

**הר ריסר-לארסן** או **הר רייסר-לארסן** (באנגלית: **Mount Riiser-Larsen**) הוא הר בולט בקצה הצפון-מערבי של הרי טולה בצד המזרחי של מפרץ אמונדסן בארץ אנדרבי שבאנטארקטיקה.  

גובהו של ההר 870 מטרים מעל פני הים.

## היסטוריה
### גילוי ההר

ההר התגלה ב-14 בינואר או ב-15 בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון. קבוצת מחקר של משלחת הסקר, בפיקודו של פיליפ לו (Phillip Law) הגיעה אל ההר ב-14 בפברואר 1958.

### מקור השם

שמו של ההר ניתן לו בינואר 1930 על ידי משלחת החקר הבריטית, אוסטרלית וניו זילנדית לאנטארקטיקה, שחקרה את האזור בפיקודו של דאגלס מוסון.

מוסון קרא להר על שמו של קפטן היילמאר ריסר-לארסן, שהיה מנהיג המשלחת הנורווגית שחקרה את האזור בספינה *נורווגיה* (*Norvegia*) באותה שנה.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA248&lpg=PA248&dq=%22Mount+Riiser-Larsen%22&source=bl&ots=h7ttx6jnX_&sig=ACfU3U0n5rM4EuNnDQ5riHePmlvfWcqkUA&hl=en&sa=X&ved=2ahUKEwijvZjNwa7mAhUHSxUIHU0CAm4Q6AEwEnoECBEQAQ#v=onepage&q=%22Mount%20Riiser-Larsen%22&f=false Sailing Directions for Antarctica: Includes Islands South of Latitude 60.̊]**, P 248

• Itoyuki Nishioka, Naoto Ishikawa, and Minoru Funaki, **[https://core.ac.uk/download/pdf/51482594.pdf Magnetic fabric analysis of deformed rocks in the Riiser-Larsen Main Shear Zone, East Antarctica]**, Polar Geosci., 18, 1525, 2005

• National Science Foundation, **[https://books.google.co.il/books?id=FqxhhFNls40C&pg=RA10-PA47&lpg=RA10-PA47&dq=%22Mount+Riiser-Larsen%22&source=bl&ots=Gt973URkTv&sig=ACfU3U15IyxCzgb6rXPUTmc8XJM5OZuw3g&hl=en&sa=X&ved=2ahUKEwjm85vWwa7mAhXUSBUIHU5iDkc4ChDoATAAegQICRAB#v=onepage&q=%22Mount%20Riiser-Larsen%22&f=false Antarctic Journal of the United States, Volumes 14-15]**, P 47

## קישורים חיצוניים

* הר ריסר לארסן באתר הסקר הגאולוגי של ארצות הברית
* הר ריסר לארסן באתר הגאזט האנטארקטי של ממשלת אוסטרליה
* הר ריסר-לארסן באתר הגאזט האנטארקטי המשווה SCAR של ממשלת אוסטרליה
* מפה גאולוגית של אזור הר ריסר-לארסן

## הערות שוליים

ריסר
בריאן ליץ'

**בריאן ג'וזף ליץ**' (באנגלית: **Brian Joseph Leetch**; נולד ב-3 במרץ 1968) הוא שחקן הוקי קרח אמריקאי מקצועני לשעבר בעמדת מגן. ליץ' שיחק בליגת ה־NHL שמונה עשרה שנים, לרוב בניו יורק ריינג'רס. בין היתר, קבוצתו זכתה בגביע סטנלי בשנת 1994.

ליץ' שימש כקפטן לקבוצה בשנים 1997–2000. הוא זכה כרוקי בגביע קאלדר, ובגביע נוריס למגן הטוב ביותר בשנים 1992 ו־1997. בשנת 1998 דורג על ידי ההוקי ניוז כאחד ממאה השחקנים הטובים ביותר בהיסטוריית ה־NHL. הוא היה בין שלושה ילידי ארצות הברית לזכות בכבוד, ובין 14 השחקנים הפעילים בעת הדירוג. לאחר סיומו בליגה, מספר חולצתו, 2, הוצא לגמלאות על ידי הריינג'רס. הוא נכנס להיכל התהילה של ההוקי קרח בשנת 2008.

## ביוגרפיה
ליץ' נולד בקורפוס כריסטי, טקסס, ולאחר זמן קצר עברה משפחתו להתגורר במדינת קונטיקט. אביו של בריאן ניהל היכל קרח, שם בריאן התאמן. בבית הספר התיכון, ליץ' התגלה כמוכשר בבייסבול והוקי קרח. הוא קיבל הצעה מניו יורק ריינג'רס כששיחק בקצות בית הספר התיכון. בשנת 1986 התקבל לבוסטון קולג'. בשנת 1988, לפני כניסתו ל־NHL, ליץ' הצטרף לנבחרת האולימפית של ארצות הברית בהוקי קרח, ולאחר סיום המשחקים האולימפיים התחיל את דרכו בניו יורק ריינג'רס.

בשנת 1992 הפך ליץ' למגן השישי בהיסטוריה, והראשון מארצות הברית, שצבר מעל 100 נקודות בעונה. נכון לסוף 2019, הוא גם האחרון בליגה שהגיע להישג זה. הוא זכה באותה עונה בפעם הראשונה בגביע נוריס. בשנת 1994 זכתה קבוצתו בגביע הנשיאים ובגביע סטנלי, אליפות היסטורית שהריינג'רס זכו בה לאחר 54 שנות בצורת . ליץ' זכה בגביע קון סמיית' כ-MVP של הפלייאוף. עם הזכייה, הפך ליץ' לשחקן היחיד מלבד בובי אור שזכה במהלך הקריירה בגביע קאלדר, גביע נוריס וגביע קון סמיית'.

## קישורים חיצוניים

קטגוריה:אמריקאים ילידי טקסס
קטגוריה:טקסס: ספורטאים
קטגוריה:שחקני הוקי קרח אמריקאים
קטגוריה:חברי היכל התהילה של ההוקי קרח
קטגוריה:אמריקאים שנולדו ב-1968
פברוזאורוס

**פברוזאורוס** (שם מדעי: *Fabrosaurus*) הוא סוג מוטל בספק של דינוזאור צמחוני בן לסדרה בעלי אגן דמוי עוף. סוג זה התגלה בתצורות אליוט שבלסוטו, דרום אפריקה ותואר בשנת 1964 בידי לאונרד גינסבורג (Leonard Ginsburg). המשמעות של שמו היא: "הלטאה של פאבר", על שם החוקר הצרפתי ג'ין פאבר אשר השתתף במשלחת לגילוי הדינוזאור. הממצאים כללו רק שרידים של שיניים ולסת תחתונה. סוג זה כלל מין אחד - *F. australis*, שמשמעותו: "דרומי".

לאחר הגילוי הראשוני נוספו גילויים נוספים, מהם אותרו עוד כמה גולגולות מפורקות, חוליות, צלעות ועצמות מפרקים והם עזרו להרכיב שלד יותר מלא מהדינוזאור. מבנה השלד דמה לזה של בעלי אגן דמוי עוף ובמראהו היה דומה לאורניתופוד. 

ואולם מרבית החוקרים לא מצאו סימן מיוחד במאפייניו וההנחה היא שהמאובנים שייכים לדינוזאור לסוטוזאורוס, אשר התגלה בדרום אפריקה של תור היורה שלפני 199 עד 189 מיליון שנה. כך סוג זה הוא מוטל בספק.

## קישורים חיצוניים

קטגוריה:פברוזאוריים
קטגוריה:דינוזאורים שחיו ביורה תחתון באפריקה
קטגוריה:טקסונים שנויים במחלוקת
קטגוריה:מאובני טקסונים שתוארו ב-1964
קשירה כימית

**קשירה כימית** היא צורה של קשירה רפואית שבה משתמשים בתרופות או בסמי הרגעה כדי להגביל את חופש התנועה של מטופלים.

העמדה בקהילייה הבינלאומית ובחלק ממדינות העולם מתריעה כנגד החלפת פרקטיקת הקשירה בפרקטיקה של בידוד או מתן תרופות מרגיעות שאינן בשימוש רפואי שוטף – המכונה 'קשירה כימית'. דהיינו, את החשש כי פרקטיקה כוחנית אחת תוחלף באחרת. בעיני גופי זכויות אדם בינלאומיים, ארגונים מקצועיים וכדומה, השימוש באלה דומה רעיונית לשימוש בקשירה ועל כן יש לאסור עליו או למצער להגבילו כשם שנעשה הדבר לגבי קשירה.

בעיה נוספת עם הקשירה הכימית, שהזרקת חומרים כימיים חזקים שלא לצורך למעשה פוגעת בגוף, כמאמר מנהל בית החולים שער מנשה, פרופ' אלכסנדר גרינשפון: "חלק מהמטופלים נמצאים בתנאים קשים. אנחנו לא בעד קשירה כימית, כי היא הורסת את הגוף".

## קישורים חיצוניים
* הסבר על השימוש ומגבלותיו

קטגוריה:שיטות הרגעה
דאטסון סוג 15

ממוזער|300px|"דאטסון סוג 15" דגם "phaeton"
**דאטסון סוג 15** (באנגלית: **Datsun Type 15**) היא מכונית קטנה מתוצרת יצרנית כלי הרכב היפנית **Datsun**  (שם רשמי: **Datsun Motor Corporation**) אשר יוצרה בין השנים 1936–1937.

בשנת 1934 השתלטה יצרנית המכוניות **[[ניסאן]]** על **Datsun**.

## ממאפייני דגמי "דאטסון סוג 15"
* דגם "דאטסון סוג 15" יוצר ממאי 1936 – 16 באפריל 1937.
* דגם "דאטסון סוג 15" היה דומה מאוד מכנית ל"דאטסון סוג 14" שקדם לו. המנוע "Datsun Type 7" נשמר, על ידי יחס דחיסה גבוה יותר, עלה מ־5.2 ל־5.4, מה שהגדיל את ההספק מ-15.0 כ"ס ל-16.0 כ"ס. המנוע העביר את הגלגלים האחוריים דרך תיבת הילוכים בעלת שלושה הילוכים כדי לתת לרכב מהירות עליונה של 80 קמ"ש.
* חיצונית המכונית הייתה גדולה מקודמתה "דאטסון סוג 14", אך עם פחות פירוט כרום בגלל חוסר בכרום עקב מלחמת סין–יפן השנייה (כרום הוא אחד המרכיבים של פלדת אל-חלד ושימושו בסגסוגות, בנוסף כרום מעניק עמידות לקורוזיה), הפנים של הדגם היו גדולים יותר אך דלילים יותר. הקצה הקדמי דמה למכוניות אמריקאיות של התקופה, אך בקנה מידה קטן יותר. לכל דגמי "דאטסון 15" היו פגושים.
* דגם "דאטסון סוג 15" היה בעל סורג רדיאטור זקוף בהרבה מדגם "דאטסון סוג 14". בסיס הסורג מוקם באותו מקום כמו ב"דאטסון סוג 14", אך הסורג ב-"דאטסון סוג 15" היה כמעט אנכי, שלא כמו זה על ה"דאטסון סוג 14" שהשתפל בזווית, וכל זה הגדיל את המרחק מלמעלה של הרדיאטור לשמשה הקדמית.
* דגמי "דאטסון סוג 15" יוצרו במספר סגנונות גוף: "phaeton" (4 נוסעים), סדאן, קופה, רודסטר 2 נוסעים ומסחרית.
* מנוע קדמי, תכנון שסתום צדדי (sidevalve engine).
* סוג הנעה: הנעה אחורית.
* מיקום ידית תיבת ההילוכים: רצפה.
* 4 נוסעים (דגם "סדאן").
* 2 דלתות, דלתות קדמיות - "דלתות התאבדות" (ציר פתיחת הדלת מנוגד לכיוון הנסיעה) (דגם "phaeton").
* מרבית דגמי "דאטסון סוג 15" יועדו לשימוש מקומי ביפן, מלבד 87 יחידות שיוצאו.
* ממאי 1936 - אפריל 1938 נבנה טנדר שהיה קרוי "דאטסון 15T" והתבסס על דגם "דאטסון סוג 15". כיסוי המנוע היה שונה, עם פתחי אוורור כמעט אנכיים במקום פתחי האוורור של דגמי "דאטסון סוג 15".

## ראו גם
* ניסאן
* דאטסון DC-3
* דאטסון סוג 11
* דאטסון סוג 14
* דאטסון סוג 16
* דאטסון סוג 17
* דאטסון 17T

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1936
קטגוריה:כלי רכב יפניים
15
טקס פרסי גלובוס הזהב ה-77

**טקס [[פרס גלובוס הזהב]] ה-77** הוא טקס פרסים, שבמסגרתו הוענק פרס גלובוס הזהב למיטב סרטי הקולנוע והטלוויזיה של השנה החולפת. הטקס נערך ב-5 בינואר 2020 במלון בוורלי הילטון  בבוורלי הילס, קליפורניה. הפרס ניתן מטעם איגוד העיתונאים הזרים בהוליווד.

מנחה הטלוויזיה ריקי ג'רווייס הנחה את הטקס בפעם החמישית. במהלך הטקס הוענק לטום הנקס פרס מפעל חיים ע"ש ססיל בי. דה-מיל כמו כן הוענק גם לאלן דג'נרס פרס מפעל חיים ע"ש קרול ברנט.

## זוכים ומועמדים
המועמדים הוכרזו ב-9 בדצמבר 2019 על ידי טים אלן, דקוטה פנינג וסוזן קלצ'י ווטסון. הזוכים מופיעים בטקסט **מודגש**.

[שמאל|ממוזער|150px|[חואקין פיניקס, השחקן הטוב ביותר בסרט - סרט דרמה]]
[שמאל|ממוזער|150px|[רנה זלווגר, השחקנית הטובה ביותר בסרט - סרט דרמה]]
[שמאל|ממוזער|150px|[טארון אגרטון, השחקן הטוב ביותר בסרט - מוזיקלי או קומדיה]]
[שמאל|ממוזער|150px|[אקוופינה, השחקנית הטובה ביותר בסרט - מוזיקלי או קומדיה]]
[שמאל|ממוזער|150px|[בראד פיט, שחקן המשנה הטוב ביותר בסרט - דרמה, מוזיקלי או קומדיה]]
[שמאל|ממוזער|150px|[לורה דרן, שחקנית המשנה הטובה ביותר בסרט - דרמה, מוזיקלי או קומדיה]]
[שמאל|ממוזער|150px|[בריאן קוקס, השחקן הטוב ביותר בסדרת דרמה]]
[שמאל|ממוזער|150px|[אוליביה קולמן, השחקנית הטובה ביותר בסדרת דרמה]]
[שמאל|ממוזער|150px|[רמי יוסף (קומיקאי)|רמי יוסף, השחקן הטוב ביותר בסדרת קומדיה או מחזמר]]
[שמאל|ממוזער|150px|[פיבי וולר-ברידג', השחקנית הטובה ביותר בסדרת קומדיה או מחזמר]]
[שמאל|ממוזער|150px|[ראסל קרואו, השחקן הטוב ביותר במיני-סדרה או סרט טלוויזיה]]
[שמאל|ממוזער|150px|[מישל ויליאמס (שחקנית)|מישל ויליאמס, השחקנית הטובה ביותר במיני-סדרה או סרט טלוויזיה]]
[שמאל|ממוזער|150px|[סטלאן סקארסגארד, שחקן המשנה הטוב ביותר במיני-סדרה או סרט טלוויזיה]]
[שמאל|ממוזער|150px|[פטרישה ארקט, השחקנית הטובה ביותר במיני-סדרה או סרט טלוויזיה]]

### קולנוע

#### סרטים עם מועמדויות מרובות
18 הסרטים הבאים קיבלו מספר מועמדויות:

#### סרטים עם זכיות מרובות
ארבעת הסרטים הבאים זכו במספר פרסים:

### טלוויזיה

#### סדרות טלוויזיה עם מועמדויות מרובות
16 סדרות הטלוויזיה הבאות קיבלו מספר מועמדויות:

#### סדרות עם זכיות מרובות
שלוש הסדרות הבאות זכו במספר פרסים:

### פרס ססיל ב. דה-מיל

### פרס קרול ברנט

## הטקס
### מגישי פרסים
## קישורים חיצוניים

* 
* 

## הערות שוליים

קטגוריה:טקסי פרסי גלובוס הזהב
קטגוריה:2020 בארצות הברית
רעידת האדמה בוורנצ'אה (1977)

ב-4 במרץ 1977 בשעה 21:22:22 התרחשה רעידת אדמה בדרגה 7.2 בסולם ריכטר. מוקד רעידת האדמה היה במחוז ורנצ'אה, ברומניה, בעומק של כ-94 קילומטרים. רעידת האדמה גרמה למותם של מעל 1,500 בני אדם, לפציעתם של מעל 11,000 בני אדם, ולהרס של 35,000 דירות ועוד.

האנרגיה, שהשתחררה ברעידת האדמה, הייתה שוות ערך ל-10 פצצות אטום דוגמת הפצצה, שהוטלה על הירושימה. עיקר הנזקים היו בבוקרשט, אך גם בערים נוספות, כולל סבישטוב בבולגריה. בעיר זימניצ'ה נפגעו 80% מהמבנים, 175 בתים נהרסו לגמרי ו-523 נפגעו קשה, אך לא הייתה אף פגיעה בנפש. בקראיובה נפגעו קשה 550 מבנים, בוסלוי נהרגו 7 אנשים. בבוקרשט התמוטטו 32 בלוקים ובתים גדולים אחרים ו-130 מבנים אחרים נפגעו קשה. בפלוישט נהרסו 200 דירות ו-2000 נפגעו קשה.

בסיכום הכללי נרשמו ברומניה 1,570 מתים, 11,300 פצועים, 32,900 דירות הרוסות או פגועות קשה ו-35,000 משפחות חסרות בית, ונזקים בשווי של כשני מיליארד דולרים אמריקאים.

השלטונות והאוכלוסייה נאבקו במשך 11 ימים להציל כמה שיותר אנשים ולשם כך הובאו גם כלבים מתמחים משווייץ; הניצול האחרון, צעיר בן 19, הוצא מתוך ההריסות לאחר 250 שעות.

## קישורים חיצוניים

* ‘Blocurile cădeau ca un castel de cărți’ 
* 7,2 grade Richter 
* Cutremurul din 4 martie 1977 - 55 de secunde de cosmar 

## הערות שוליים

קטגוריה:רומניה: גאולוגיה
ורנצ'אה (1977)
קטגוריה:אסונות ברומניה
קטגוריה:1977
לינדה דרנל

**לינדה דרנל** (באנגלית: **Linda Darnell**; 16 באוקטובר 1923 – 10 באפריל 1965) הייתה שחקנית קולנוע אמריקאית.

## ביוגרפיה
דרנל נולדה בדאלאס, אחת מחמשת ילדיו של פקיד דואר. כבר מגיל צעיר הופיעה בהצגות בבית ספר ובתיאטרון בדאלאס ונראתה מבוגרת מגילה. ב-1937 נתגלתה על ידי סוכן של פוקס המאה ה-20 ונשלחה למבחן בד בהוליווד אבל נדחתה בגלל גילה הצעיר.

הופעתה הראשונה בהוליווד הייתה בסרט "בית מלון לנשים" בשנת 1939 בגיל 14. דריל זאנוק החתים אותה על חוזה בפוקס המאה ה-20 והקריירה של החלה לנסוק. היא הופיעה ב-43 סרטים וכן בסדרות טלוויזיה.

שיא הקריירה שלה היה בשנות ה-40. היא הופיעה לצד שחקנים מפורסמים כמו טיירון פאואר והנרי פונדה, קירק דגלאס, קורנל ויילד, רקס הריסון ועוד.

### מותה
ב-10 באפריל 1965 שהתה דרנל בבית מזכירתה לשעבר. אש פרצה בדירה כנראה בגלל סיגריה בוערת. דרנל נלכדה בדירה והובהלה לבית חולים כשהיא סובלת מ-80% כוויות ומתה תוך זמן קצר, בהיותה בת 42.

## פילמוגרפיה חלקית
* בית מלון לנשים (1939)
* אבק כוכבים (1940)
* אות זורו (1940)
* דם וחול (1941)
* קלמנטיין יקירתי (1946)
* אנה ומלך סיאם (1946)
* לנצח אמבר (1947)
* שלך בבגידה (1948)
* מכתב לשלוש נשים (1949)
* שעת אפס! (1957)

## קישורים חיצוניים

* 

* 
* לינדה דרנל, ביוגרפיה וצילומים

קטגוריה:אמריקאים ילידי טקסס
קטגוריה:דאלאס: אישים
קטגוריה:ערכים שבהם תבנית בריטניקה אינה מתאימה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:הרוגות שרפות
קטגוריה:אמריקאיות שנולדו ב-1924
קטגוריה:אמריקאים שנולדו ב-1924
קטגוריה:אמריקאיות שנפטרו ב-1965
קטגוריה:אמריקאים שנפטרו ב-1965
בתי ורנר

**בתי ורנר** או בשמה הרשמי, שכונת **אהלי משה (אלכסנדר)**, היא שכונה בירושלים, בין שכונת מאה שערים ובתי ורשה. השכונה נבנתה בשנת ה'תרס"ב, 1902, ונקראת על שם הנדיב משה אלכסנדר שמעיזבונו נבנתה כשכונת הקדש בידי קרוב משפחתו הרב משה מנחם מנדל ורנר שעם שמו היא מזוהה בציבור.

## היסטוריה
יהודי ניו יורקי אמיד בשם **ר' משה בר' אשר לעמיל אלכסנדר** שכבר בחייו תמך כספית ב"כוללים" הירושלמיים, הורה לבניו לפני מותו להפריש סכום של 15,000 דולר לוועד המשותף של כל הכוללים בירושלים כדי להקים בתים למעוטי יכולת, לתקופות מגורים של שלוש שנים בחינם. בפועל, בשל עלויות חלוקת הירושה החליטו היורשים לקצץ את הסכום ל-10,000 דולר. מתוכם שלחו שלושה מהיורשים בקיץ ה'תרס"א את חלקם, בסך הכל 7,500 דולר, שאפשרו את תחילת הבנייה בחורף ה'תרס"ב.

הבנייה ארכה כשנה ובסופה עמדה השכונה ובה "עשרים בתים, בור גדול, מרתפים ובית מדרש הנקרא גם כן בשם 'אהלי משה'".

מאז 1996 מתנהלת עמותת "אהלי משה אלכסנדר בבתי ורנר" שמטרותיה הרשמיות: מתן דיור ועזרה בדיור לעניי חכמי האשכנזים בירושלים מבני השכונה קיבלו תוספת בנייה משמעותית, נוספו להם קומות שתי נוספות ופני השכונה חודשו, אך שמרו על הצביון המקורי של שכונת חצר.

## לקריאה נוספת
* אלונה ורדי (עורכת), מדריך ישראל החדש, כרך 12: ירושלים, עמ' 96.

## קישורים חיצוניים
* , עמ' 297–298.
* רפי כפיר, סיור בבתי ורנר, כולל תמונות לפני ואחרי שיפוץ השכונה, באתר אהבת ירושלים

## הערות שוליים

קטגוריה:שכונות חרדיות בירושלים
קטגוריה:מאה שערים
קטגוריה:שכונות חצר בירושלים
קטגוריה:ירושלים: שכונות
בית הבאר (חולון)

**בית הבאר** הוא מתחם של מבנים ומתקני פרדס שהוקמו ב בחלקה הדרומי של העיר יפו, בתחום הכפר הערבי תל א-ריש, על גבול שטחי החולות הגדולים עליהם נבנתה לימים העיר חולון. האתר נמצא בין הרחובות: הפרדס, סביון, המצודה והתאנה, והוא כולל את המתקנים החקלאיים הטיפוסיים למבני ביארה, כולל מבנה מגורים. המתחם הוגדר על ידי עיריית חולון כמבנה לשימור.

## הרקע להקמת בית הבאר
במחצית המאה ה-19 התפתחה מאוד תעשיית הפרדסנות בשטחים החקלאיים שסביב העיר יפו. הצורך בהשקאת הפרדסים רחבי הידיים הוביל לחפירת בארות רבות ולהקמת מתקנים נלווים הדרושים לשם השקיית העצים. סביב כל אחת מן הבארות הוקמו בהדרגה מתחמים בנויים אשר נודעו בשם הערבי "ביארה".

בספרו "מעין גנים - הלכות נטיעות גנים ופרדסים באה"ק", שנכתב בשנת 1891, פירט אהרון לייב פלמן את מקור שמם של בתי הפרדס ואת חשיבותם:

בעקבות שיפור המצב הביטחוני בארץ ישראל לא היה עוד צורך בחומת העיר יפו והיא הלכה והתפוררה עד אשר נהרסה כליל בשנת 1888. האפשרות לצאת מן הרחובות הצפופים של העיר העתיקה הניעה את עשירי העיר להקים בתי מידות מטיפוסים שונים במרחב הפתוח שסביב העיר, ובעלי הפרדסים בחרו להקים לעצמם בתי באר מוקפים גדרות אבן בלב שטחי הפרדסים שהשתרעו ממזרח ליפו. מתחם הביארה, שראשיתו מתקן חקלאי מובהק, קיבל משמעות נוספת והפך לבית עשירים גדול ומפנק לשימוש עשירי העיר יפו.

## שלבי ההתפתחות של הקמת המבנים במתחם הביארה
כאמור, ניתן לזהות במתחמי הבאר שהוקמו סביב העיר יפו מספר שלבים אופייניים בהקמת המבנים השונים המרכיבים את הביארה:

## הקמת בית הבאר
בית הבאר החל להיבנות במועד לא ידוע במהלך המאה ה-19, ובמהלך המחצית הראשונה של המאה ה-20 נבלע בהדרגה על ידי הכפר הערבי תל א-ריש.

מאחר שטרם נערך במקום סקר יסודי וטרם הוכן עבורו תיק תיעוד מפורט, לא ידועים בשלב זה פרטים אודות בעלי המקום ושלבי הפיתוח וההקמה של המתקנים השונים הנמצאים בו. מן הסקר הראשוני עולה כי רבים מן המרכיבים הטיפוסיים למבנה הביארה, דוגמת הבאר, החומה ההיקפית והסביל לא נפגעו והם ניתנים לשימור.



קובץ:Holon - Well complex 04.jpg|מראה כללי
קובץ:Holon - Well complex 02.jpg|חומת המתחם
קובץ:Holon - Well complex 03.jpg|השער



## מצבו של בית הבאר
בשנת 2012 פורסמה על ידי עיריית חולון "תוכנית מתאר מקומית חולון 2030" במסגרתה נסקרו אתרי המורשת בעיר המיועדים לשימור. בתוכנית הוגדר כי השטח עליו עומד בית הבאר הוא "בעל חשיבות לשימור והוא מוכרז כאתר עתיקות". הקרקע היא בבעלות מדינה ונדרשת "הכנת תיק תיעוד לפני ביצוע כל שינוי ובחינתו על ידי מהנדס העיר".

ערכו האדריכלי של המתחם נגזר מהיותו יחידה שלמה של בית באר טיפוסי "בעל טיפולוגיה ייחודית הכוללת מספר רב של מרכיבים ייחודים כגון: סביל (רהט), באר, בריכת מים ומבני מגורים שמטרתם לספק את המשק החקלאי ההיסטורי". על פי חוות דעתם של מחברי הדוח "למבנן חשיבות רבה להבנת ההיסטוריה והגאוגרפיה של האזור בתקופה שקדמה להקמתה של העיר חולון".

## לקריאה נוספת
* אבי ששון, **ביארות בתל אביב-יפו**, אשקלון, 2013
* שריף שריף, שינויים ותמורות בפלסטין/א"י 1856–1917 והשתקפותם בציורי קיר ותקרה בבתי מגורי העילית, חיבור לשם קבלת התואר "דוקטור לפילוסופיה", אוניברסיטת חיפה, נובמבר 2011

## קישורים חיצוניים
* תוכנית מתאר מקומית חולון 2030 - פרק 10 :חולון - שימור המורשת הבנויה, יולי 2012
* בתי הכפר תל א-ריש

## הערות שוליים

קטגוריה:חולון: מבנים לשימור
קטגוריה:בתי באר
ספן הדנובה

**ספן הדנובה** (בצרפתית: **Le Pilote du Danube**) הוא ספר הרפתקאות מאת ז'ול ורן.

בספר מאפיינים של ספרות פשע לצד אזכורים פוליטיים רבים הנוגעים למאבק העצמאות של האזורים שנהר הדנובה עובר בהם. רוב השטחים המדיניים שהנהר עבר בהם בסוף המאה ה-19 נשלטו על ידי האימפריה האוסטרו-הונגרית והאימפריה העות'מאנית.

## תוכן הספר
איליה ברוש – דייג אלמוני הונגרי זוכה בתחרות הדיג המאורגנת על ידי "ליגת הדנובה" – אגודה בינלאומית של דייגי הנהר. להפתעת החברים שנאספו לטקס סיום התחרות הוא מספר על תוכניתו. לשוט לבדו בסירה לאורך 3,000 הקילומטרים של כל נהר הדנובה תוך שהוא מתכנן להתקיים אך ורק משלל הדיג שידוג במהלך השיט.

השיט עצמו חופף באופן חשוד סדרה של מעשי פשע המתרחשים סמוך לנהר, מה שגורם לחשדות וחקירות של הדייג האלמוני על ידי קרל דרגוש – בלש הונגרי ידוע.

## מהדורות הספר
כרבים מספריו של ז'ול ורן שפורסמו לאחר מותו, גם ספר זה עבר עריכה נרחבת על ידי בן המחבר – מישל ורן. הספר יצא לאור בשנת 1908.
בשנת 1988 יצא בצרפתית הספר המקורי מכתב ידו של ז'ול ורן, בשם " Le Beau Danube jaune" (הדנובה הצהובה והיפה). השם מרמז על צבעה האמיתי של הדנובה (כפי שמוסבר בתחילת הסיפור) בניגוד לתיאור שלה ביצירתו של יוהאן שטראוס (הבן) – הדנובה הכחולה.

תרגום לאנגלית של הספר המקורי בשם The Golden Danube יצא בשנת 2014.

## מהדורות בעברית
* הספן המסתורי, תרגום ג. בן־חנה [=גדליהו אמיתי], הוצאת ש. שרברק, תל אביב, 1953.
* איש המסתורין, תרגום דוד תנעזר, הוצאת מאור, 1955.
* הספן המסתורי, תרגום בינה אופק, עופרים, כפר מונש, 2001.
* ספן הדנובה, תרגום מיכה פרנקל, הוצאת כתר, ירושלים, 2006.

## קישורים חיצוניים

## הערות שוליים

קטגוריה:ספרי הרפתקאות ומסעות
קטגוריה:ספרות בלשית
קטגוריה:ספרי ז'ול ורן
קטגוריה:ספרי 1908
קטגוריה:ספרי הוצאת ש. שרברק
קטגוריה:ספרי הוצאת כתר
משפחה בונוס

**משפחה בונוס** (בשוודית: **Bonusfamiljen**) היא סדרת טלוויזיה שוודית המשודרת ב-SVT.

הסדרה זכתה ב-Kristallen, פרס טלוויזיה שוודי בקטגוריית "הדרמה הטובה ביותר".

העונה השלישית והרביעית של הסדרה משודרות גם בנטפליקס, כאשר הרביעית החלה את שידוריה ב-STV ב-25 באוקטובר 2021 ובנטפליקס ב-14 בדצמבר 2021.

## עלילה
ליסה ופטריק הם זוג המתגורר בסטוקהולם, שניהם התגרשו לאחרונה ולהם ילדים מבני זוגם הקודמים, אשתו לשעבר של פטריק היא אדריכלית ובעלה לשעבר של ליסה עובד בעסק למיטות.

הסדרה עוקבת אחר מערכות היחסים בין בני הזוג לאקסים שלהם, כמו כן בהתמודדותם של ילדיהם עם המצב המשפחתי שנקלעו אליו.

## דמויות
* ליסה (ורה ויטאלי) – בת זוגו של פטריק
* פטריק (אריק ג'והאנסון) – בן זוגה של ליסה
* קטיה (פייטרה מיידה) – אשתו לשעבר של פטריק
* מרטין (פרדריק האלגרן) – בעלה לשעבר של ליסה
* אמה (רגינה לונד) – אחותה של ליסה

## קישורים חיצוניים
* 

## הערות שוליים

קטגוריה:תוכניות טלוויזיה שעלו לשידור בשנות ה-2010
קטגוריה:קומדיות מצבים
קטגוריה:נטפליקס: תוכניות וסדרות
קטגוריה:סדרות קומדיה שוודיות
קטגוריה:סדרות טלוויזיה על משפחות
איה: אוטוביוגרפיה דמיונית

**איה: אוטוביוגרפיה דמיונית** הוא סרט קולנוע ישראלי משנת 1994.

בסרט שיחקו מיכל בת-אדם שגם ביימה וכתבה את התסריט, מיכל זוארץ, שירה לו-מונק, גדליה בסר, ליאת גורן ולבנה פינקלשטיין.

## עלילה
איה היא במאית קולנוע נשואה ואם לבן המביימת סרט ביוגרפי על עצמה, במהלך עשיית הסרט נחשפות מערכות היחסים שלה עם אמה הלוקה בנפשה ועם אביה.

עשיית הסרט מלווה גם בחלומות והזיות שלה, החיים שלה איה מתבססים על מאבק שלה לעשות משהו חשוב ומוערך במהלכם, תוך כדי יצירת הסרט היא מבינה כי אין לה טעם להילחם בעצמה ופשוט צריך לחיות את הרגע.

## קישורים חיצוניים

* הסרט המלא לצפייה בתשלום באתר ארכיון ישראלי לסרטים - סינמטק ירושלים
* 
* 

קטגוריה:סרטי 1994
קטגוריה:סרטי דרמה ישראליים
קטגוריה:סרטי מיכל בת-אדם
קטגוריה:סרטים ישראליים משנת 1994
קטגוריה:סרטים על בריאות הנפש
ניסאן רשין

**ניסאן רשין** (באנגלית: **Nissan Rasheen**) הוא SUV בעל הנעה כפולה 4x4, אשר יוצר על ידי יצרנית הרכב היפנית **[[ניסאן]]** בין השנים 1994–2000 ביפן.

## "ניסאן רשין"

* דגמי "ניסאן רשין" שווקו מנובמבר 1994 – אוגוסט 2000.
* 5 דלתות.
* 5 נוסעים.
* מנוע קדמי.
* מנועי בנזין: 1.5 ליטר, 1.8 ליטר, 2.0 ליטר.
* סוג הנעה: הנעה כפולה 4x4.
* קיבולת מכל דלק - 50 ליטר.
* תא מטען אחורי - 520 ליטר.

## גלריה

קובץ:Nissan RASHEEN Type I (NB14) front.JPG | "ניסאן רשין"
קובץ:Nissan RASHEEN Type I (NB14) rear.JPG | "ניסאן רשין"
קובץ: 1997-2000 NISSAN Rasheen rear.jpg| "ניסאן רשין"
קובץ:Nissan Rasheen 1994.jpg | "ניסאן רשין", שנת 1994
קובץ: The frontview of Nissan RASHEEN Type II (E-RFNB14).jpg| "ניסאן רשין"
קובץ:Nissan-rasheen kouki-front.jpg | "ניסאן רשין"
קובץ:Nissan-RasheenForza.JPG | "ניסאן רשין" דגם "Forza"


## ראו גם
* ניסאן
* ניסאן 300C

## קישורים חיצוניים

* 
* 
* 

## הערות שוליים

קטגוריה:דגמי מכוניות שהושקו ב-1994
ניסאן רשין
ניסאן רשין
רשין
קטגוריה:כלי רכב יפניים
בתי זיבנברגן

**בתי זיבנברגן** (לעיתים: **זיבנבירגן**; ביידיש: **זיבנבערגער הייזער**) ובשמה המלא: **בתי זיבנברגן וסילאדי** הייתה שכונה יהודית בירושלים, בין שכונת בתי אונגרין לשכונת שמעון הצדיק.

## היסטוריה
השכונה הוקמה בידי כולל זיבנברגן וסילאדי בסמוך לבית מנדלבאום ולקתדרלת סנט ג'ורג', על מגרש בן 3,450 אמות שנרכש במחיר שני פרנק לאמה בשנת ה'תרס"ח, 1908, ונבנו בה שלושים דירות שנועדו לשם מגורים זמניים עבור חברי הכולל מחוסרי היכולת. לשם מימון הרכישה, מכר הכולל "מניות" במחיר של בין 20 ל-3,000 כתרים. מי שתרם 3,000 כתר זכה לרשום דירה שלמה בשכונה על שמו וזכאי היה לגור בה אם יעלה בעצמו לארץ ישראל וירצה בכך. כלפי חלק מן התורמים התחייב הכולל, לפי דרישתם, לארגן קבוצה של עשרה אנשים ללימוד משניות מדי יום במשך שלושים הימים שלאחר פטירת התורם.

עשר הדירות הראשונות נחנכו כבר בשנת ה'תרע"א, 1911. בניין יתר בתי השכונה נמשך לאורך עשרים השנים הבאות. את שירותי הקהילה והדת קיבלו התושבים בשכונת האם בתי אונגרין, עד לשנת 1938, אז הוקם בשכונה בית כנסת עצמאי.

השכונה ננטשה בתקופת מלחמת העצמאות ותושביה נמלטו למערב העיר. לאחר מלחמת ששת הימים נהרסו בתי השכונה בידי גורמים ישראליים.

## לקריאה נוספת
* אלונה ורדי (עורכת), מדריך ישראל החדש, כרך 12: ירושלים, עמ' 97.
* יצחק שפירא, ירושלים מחוץ לחומה : תולדה והווי, ירושלים תש"ח. בתי זיבנבירגן עמ' 50–51.
* בנימין קלוגר, ירושלים שכונות סביב לה : השכונות מחוץ לחומה [...] יסודן ומפעלן [...] בצירוף פנקסי התקנות, ירושלים תשל"ט. בתי זיבנבירגן תרס"ח, עמ' 175–178.
* פנחס גרייבסקי, אבני זיכרון בשכונת בתי זיבנבירגן וסילאדי, פריטים תסג-תעא. בתוך: הנ"ל, אבני זיכרון, ג, ירושלים תרפ"ט

## קישורים חיצוניים
* , עמ' 299.
* מפקד התושבים היהודים בירושלים - תש"ז - שכונות: רחביה, שערי חסד, בית ישראל, בתי זיבנברגן, ה'תש"ז-1947, באתר ארכיון המדינה

## הערות שוליים

קטגוריה:ירושלים: שכונות היסטוריות